Vita:2009

message: "július 22. – teljes napfogyatkozás" – de HOL, a Föld melyik pontján (ill. sávjában)? Ennek így semmi értelme sincs. :( Ádám ✉ 2007. november 7., 12:34 (CET)
replies: text: De Ádám, miért akarod Te ezt már most tudni? Nem volna elég kb egy hónappal előtte, nyugodtan foglalhatnál vonathelyjegyet és még bárhova odaérnél akkor is... :) – Burumbátor Hajnali Tudósklub 2007. november 7., 13:17 (CET)
már benne van, de ahogy elnézem, én ezt kihagyom, hacsak addig nem leszek milliomos :) de ha már a leghosszabb napfogyatkozás a században, akkor oda lehetne írni, meddig tart? – Alensha  üzi 2007. november 7., 15:00 (CET)

text: Ha jól látom, ez fellóg ide is. Alensha, ugorj ki hozzánk akkoriban... csak 780 USD egy repjegy. Nos? :)) – Burumbátor Hajnali Tudósklub 2007. november 7., 15:03 (CET)

message: F1 2009 nem videojáték?  Krisztián üzenet 2009. január 2., 22:34 (CET)
thread_title:  Videojáték 

message: Jelenleg ez a magyar Wikipédia leghosszabb lapja, meghaladta a névnapok listájának hosszát is. Tördelni kéne valahogy, mert nekem már nyög bele a böngészőm. Megnéztem, hátha sok benne a hülyeség és az duzzasztja fel, de nem úgy tűnik (leszámítva, hogy az „XY itt meg ott tárgyal” jellegű bejegyzéseknek nincs sok értelme úgy, hogy nem írjuk oda, hogy kivel és miről...) – Alensha sms 2009. október 18., 03:45 (CEST)
Hát ez egy csöppet már tényleg használhatatlanul hosszú kezd lenni, szerintem jó lenne hónapokra vagy negyedévekre bontani.– Grósznyó 2009. december 6., 17:18 (CET)
thread_title:  Leghosszabb lap 

message: 322 kB terjedelem egy csöppet több a kelleténél. Felmerült a negyedévekre bontás, de jobban belegondolva nekem nem igazán tetszik (az iw-ket garantáltan meghülyítené pl., ez az éves rendszer azért olyasmi, amiben jó lenne a többi wikipédiát követni). Azt hiszem, most már eldönthető, 2009 eseményei közül mi az, ami maradandó nevezetességű. Egyelőre az első két hónapot néztem át, a következőket javasolnám törlésre.
;Január
* Bangkoki tűzvész: Pár tucat halálesetet követelő tragédiák valszeg hetente vannak, ez aligha számít az év meghatározó eseményei közé, ráadásul szócikke sincs (pedig az lehetne neki).
* Szomáli kalózok: dettó, talán kicsit kevésbé gyakori esemény, de még szócikke sincs. Egyáltalán, amit egy év alatt sem tartott senki olyan nevezetesnek, hogy írjon róla egy cikket, az szerintem törölhető a világrengető események közül, idetartozik az indonéz földrengés és a libériai hernyóinvázió is (bár az legalább vicces).
* NATO-katonák halála Afganisztánban szintén mindennapos, minden háború minden áldozatát nem írhatjuk be ide, mert másból sem állna a lap.
* XY piréz elnök Z városban tárgyal: csak január-februárban 21 ilyet vagy hasonlót számoltam össze. Ha nem tudjuk, miről tárgyal, akkor ennek semmi információtartalma nincs.
* Izraelben harcolnak, robbantanak, kivonulnak, bevonulnak, tüntetnek, stb: az elmúlt pár évtized történéseiből ítélve itt inkább az számít hírnek, ha egy napig nem történik semmi erőszakos cselekmény. Nem kéne minden katona minden lépéséről tudósítani. (Első két hónapban az Izrael szó tizenötször szerepel, a magyar nyolcszor, a világtörténelmi szempontból kicsit jelentősebb amerikai szintén nyolcszor).
* Az ukrán gázvita tényleg az év elejének egyik nagy jelentőségű eseménye, de napról napra tájékoztatni nem kell róla, ez elég a saját cikkébe.
* Boc-kormány lemondó miniszterei: nem tudom, ezek kellenek-e, pláne, hogy csak két továbbkattintással derül ki, hogy ez egyáltalán melyik ország.
;Február
* Botrányba fullad a szlovák és a magyar parlament emberi jogi bizottságának együttes ülése Budapesten. Be kéne írni, milyen botrányba. A londoninál legalább ott van, hogy cipővel dobálták a kínai elnököt. A belinkelt cikkre egyrészt nem számíthatunk, hogy mindig ott lesz magyarázatnak, másrészt a cikk szerint nem botrányba fulladt az ülés, hanem el se kezdődött.
* Cozma-gyilkosság: részletezés helyett elég betenni a linkjét, a saját cikke elég részletes. Az végképp fölösleges, hogy a gyanúsítottak elfogása még négy további nap jeles eseményei közt szerepeljen.
* X elnök Y-t fogadja/tárgyal vele/meghívja stb: lásd fentebb.
* Pár katona meghal Irakban: lásd fentebb.
Egyelőre ennyi.
Alensha 2010. január 10., 20:47 (CET)
replies: text: Maximálisan támogatom Alensha húzási ötletét, a további hónapokra is, bármit is fog javasolni. – Perfectmisside írj, ha azt akarod, hogy el is olvassam 2010. január 12., 19:40 (CET)
 Nagyon jó lenne. – Tkarcsi vita 2010. január 12., 21:22 (CET)
thread_title:  Javaslat a lap alapos meghúzására I.: január-február